Document ID: 32012D0506
Publication Date: 2012-08-08

Title and Content:
IZVEDBENI SKLEP KOMISIJE
z dne 8. avgusta 2012
o spremembi Odločbe 2002/253/ES o opredelitvi primerov nalezljivih bolezni za poročanje mreži Skupnosti v skladu z Odločbo št. 2119/98/ES Evropskega parlamenta in Sveta
(notificirano pod dokumentarno številko C(2012) 5538)
(Besedilo velja za EGP)
(2012/506/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Odločbe št. 2119/98/ES Evropskega parlamenta in Sveta z dne 24. septembra 1998 o vzpostavitvi mreže epidemiološkega spremljanja in obvladovanja nalezljivih bolezni v Skupnosti (1) ter zlasti člena 3(c) Odločbe,
ob upoštevanju naslednjega:
(1)
Opredelitev primerov iz Priloge k Odločbi Komisije 2002/253/ES (2) je treba v skladu členom 2 navedene odločbe posodobiti v taki meri, kot je potrebno na podlagi najnovejših znanstvenih podatkov.
(2)
Evropski center za preprečevanje in obvladovanje bolezni (ECDC) je v skladu s členom 9 Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (3) ter na zahtevo Komisije predložil znanstveno mnenje o opredelitvi primerov, s čimer je Komisiji in državam članicam pomagal pri razvoju strategij posredovanja na področju nadzora nalezljivih bolezni in odziva nanje.
(3)
Opredelitve primerov, navedene v Prilogi k Odločbi 2002/253/ES za HIV/aids, davico, Haemophilus influenzae (invazivno obliko bolezni), hepatitis B in C, meningokokno okužbo, mumps, legionelozo, kongenitalne rdečke, okužbo z Escherichio coli, ki proizvaja Šiga toksin/verocitotoksin (STEC/VTEC), salmonelozo in leptospirozo, bi bilo treba posodobiti na podlagi znanstvenega mnenja ECDC.
(4)
V Prilogo k Odločbi 2002/253/ES bi bilo treba na podlagi znanstvenega mnenja ECDC prav tako dodati splošno opredelitev protimikrobne odpornosti, splošno opredelitev bolnišničnih okužb, številne specifične opredelitve primerov bolnišničnih okužb in opredelitev primera encefalitisa, ki ga prenaša klop.
(5)
Za namene jasnosti je Prilogo k Odločbi 2002/253/ES primerno preoblikovati in tako zagotoviti, da so opredelitve primerov nalezljivih bolezni na ločenem seznamu od tistih za posebna zdravstvena stanja in da so opredelitve primerov na vsakem seznamu v številčnem vrstnem redu.
(6)
Ukrepi, predvideni s tem sklepom, so v skladu z mnenjem Odbora, ustanovljenega z Odločbo št. 2119/98/ES -
SPREJELA NASLEDNJI SKLEP:
Člen 1
Priloga k Odločbi 2002/253/ES se nadomesti s Prilogo k temu sklepu.
Člen 2
Ta sklep je naslovljen na države članice.
V Bruslju, 8. avgusta 2012

Classification:
Level 1 Topics: 100150
100149
Level 2 Topics: 100222
100215
100220
Level 3 Topics: 1754
486
2479
5881
1422
All Topics: 1759
192
3422
7130
838